b'\n_START_ARTICLE_\nRegnbueflaget\n_START_PARAGRAPH_\nRegnbueflaget er et flerfarvet flag, der best\xc3\xa5r af striber i regnbuens farver. Farverne, der bruges, kan v\xc3\xa6re skiftende, men mange af designene er baseret p\xc3\xa5 den traditionelle opbygning af r\xc3\xb8d, orange, gul, gr\xc3\xb8n, bl\xc3\xa5, indigo og violet, hvor farverne st\xc3\xa5r i r\xc3\xa6kkef\xc3\xb8lge efter deres b\xc3\xb8lgel\xc3\xa6ngde._NEWLINE_Flaget har gennem tiden haft mange betydninger i forskellige dele af verden, men ses i nyere tid ofte som symbol p\xc3\xa5, at man er venligsindet over for homoseksualitet. Flaget optr\xc3\xa6der ofte med ordet PACE placeret i midten.'